Hemen zaude: EIZIE » Argitalpenak » Senez » Senez 8 (1989) » Espainiako Estatuko hizkuntzen arteko literatur itzulpena: Euskara - Josu Zabaleta\na) Lehenengo aldia, euskarazko lehenengo liburua argitara ematen denetik, 1545an Bernart Etxeparek Lingu� Vasconum Primiti� argitaratu zuenetik, edo guri dagokigunean Joanes Leizarragak Jesus Christen Testament Berria argitaratu zuenetik, 1876an Foruak galdu, edo 1879an Lore Jokoak ospatzen hasten direnera arte doana, gertakari historiko jakin bat aldaketa baten islada izan litekeen zentzuan.\na- Lehen aldia\nEuskal itzulpenaren eta literaturaren lehen garai hau hurrengoen desberdin egiten duten zenbait ezaugarri aipatu behar ditut lehenik.\nElizari aitortu behar zaio aldi horretan ia erabateko protagonismoa euskararen erabilera idatzian, liburugintzan. Protagonismo horren zentzua eztabaidatuagoa da. Eliza bera elebidun izanik, gutxienez�gogora bitez puntu honetan Larramendik hainbat hizkuntza garbi eta egokian predikatzeko gauza ez ziren predikariei egiten zizkien salakuntzak�bere pastoral premietarako erabili du bakarrik euskara beharbada. Esan izan den bezala, euskal kleroak bete du, XIX mende bukaerara arte, euskal herri xehe elebakardunaren intelektual organikoaren papera.\nZentzu horretan ez da harritzekoa Etxeparereng andik hasi eta 1879 bitartean argitaratzen diren 195 liburuetatik %89 erlijio gaiezkoak izatea. %11 liburu besterik ez dira euskaraz, hirurehun eta gehiago urte horietan argitaratutakoetatik, itzuliak nahiz sortzezkoak, erlijio gaia ez dutenak.\nArchuren Fableac edo Alegiac (1852) La Fontaineren fabulen\nGoyetcheren Fableac edo Alegiac (1852) La Fontaineren fabulen\nBere burua Larramendiren jarraitzaile nahi duen hizkuntz garbizalekeria porrokatua, euskaratik gaztelaniaren antza�gaztelaniarena bereziki�duen oro urrutira uxatu nahiko lukeena, neologismo sortzaile agortu ezina aldi berean, politikan Arana-Goiriren jarraitzaileen artean zabaldua eta justifikatua, batetik.\n1958an A. Campionen Erraondoko azken danbolinteroa, argitaratzen du itzulita J.M. Mokoroak.i.\n1960an J.L. Munoyerroren Lartaun Eguzki-Semea** argitaratuko da baldintza berberetan.\nEuskal itzultzaileok gaur egun dugun egoera ulertzeko kontutan hartu behar den lehenengo datua da Euskal Herria auto itzultzailea dela lehenik. Itzulpen ahaleginik handienak bertako gizarte bizitza eta bertan sortzen den testu produkzioa euskaratzera dago bideratua, Administrazioan, Irakaskuntzan, Komunikabideetan.\nEgoera honetara ere ez gara iritsi, ordea, bat batean. Hirurogeitamarreko hamarkadaren lehen erdian, artean Autonomiarik ez zegoela euskarazko irakaskuntzaren proiektua aurrera ateratzea izan zen kultur herronkarik handiena. Hartara bideratu ziren ahalmenik eta ahaleginik handienak. Hartarako egin ziren itzulpen ahaleginik handienak ere. Irakaskuntzarako testu eta irakurgaien produkzioa.\nOharra: Ponentzia hau Madrilen Espainiako Estatutuko Hizkuntzen Arteko Literatur Itzulpenari buruzko Jardunaldietan irakurri zen. Geroztik Nouvelles de la FIT - FIT Newsletter aldizkarian argitaratu da (VIII - n� 1-2).


Txakinarto eta gari ogia |\n← Gorputz txuria, bihotz beltza.\nThe txakinarto experience- Gamizeko errotara bisita Luis Azillonarekin →\n18 responses to “Txakinarto eta gari ogia”\n12:27 otsaila 21, 2011\nA ze itxura…eta kolore horixka horrekin gainera, artoaren tokea gozada bat izan behar du.\nNeri atzo azpeitiko okiñak artoz bakarrik egindako ogi bat eman zidan probatzeko. Esan didatenez fin fin moztu behar da eta esnetan irakiten utzi. Pixkat biguntzen denean katilura bota eta bero bero hartu. Ez omen dago gorputzetik hotza kentzeko hau baino hoberik!!\nGure aiton-amonek bazekiten zeozer, artazopak egiten ditudanean kontatuko dizuet zer moduzkoak diren!\nJuantxo: artista bat egina zaude. ON EGIN!!\n18:06 otsaila 21, 2011\nEz nuen izan errota bisitatzeko plazerrik, baina txakinarto irina probatzeko aukera izan dut, eta benetan zapore ona ematen dio ogiari. Ai, eta forma perfektu hori Juantxo!! Hauxe ba ogi borobilla\n18:19 otsaila 21, 2011\nNik errotara joan eta hurrengo egunean taloak egin nituen amaren etxean, meriendatzeko mmm…\nEta hortik bi egunetara, zuk gaur egin duzun ogiaren antzeko bat. Dagoeneko ez zaigu ia ezer geratzen…\nOso goxoa dago irina, eta Luis oso oso jatorra, benetan!\n15:38 otsaila 22, 2011\nIepa Juantxo, eta bizkaieraz egiten ez dugunontzako: zer da txakinartoa?\n17:41 otsaila 22, 2011\nZelako itxura duen ogi horrek! Ni errota bisitatu eta hurrengo goizan taloak gozaldu nituen, eta jadanik 3 talo-afari egin ditut!!\n18:17 otsaila 22, 2011\nOgia ikusgarria zan eta kriston zaporea zeukan 😉\nZuk dinozun, borona edo artua, aspaldi ez dut jan baina txikitan mogollon.\nOn egin zigun bai.\n18:25 otsaila 22, 2011\nBa errota bizitatzea merezi izan zuen, pena ezin zinala etorri. Zaporea izugarria, baina usaina, aii!!! usaina, kristona. Oratu ondoren ez dakit zenbat denbora pasatu nuen eskuak usaintzen, zein ona!!!\nForma polita, e idu?\n18:28 otsaila 22, 2011\nTaloak e, eta zer moduzkoak geratu zitzaizkizun? Luisek egindako bezain onak?\nOgia ere ona, ezta? Guri asko gustatu zaigu. Irina mundiala da, joe baietz!!!\n18:44 otsaila 22, 2011\nTxakinartoa, arto mota bat da, besterik ez 🙂 eta Luis Azillonari esker mantentzen da gure artean.\nGarai baten Gamiz-Fika inguruan asko ereiten zan baina gaur egun bera da ereiten duen pertsona bakarra. Inguruko batzuekin tratua egin zuen eta beste pare bat baserritar ere hasi dira ereiten berandako.\nArtaburu bakoitzak zortzi ilara arto ditu bakarrik eta oso gogorra da, bestela nire hortzei galdetu 😉 Artaburuak jaso ondoren bi egunetan labean sikatzen izaten dituzte.\nBertan, berak prestatutako taloak jan genituen, eta normalean ferietan saltzen dituztenekin ez zeukaten zer ikusirik. Mundialak!!!\nIrina, oso oso ona da eta neri izugarri gustatu zait.\n22:46 otsaila 22, 2011\nJoe, Olaiarena eta zurea irakurri ondoren zuetariko bat ez da animatzen taloen inguruan sarrera bat argitaratzen, ein? Animatuuuu!!!!!!!!!!!!\n12:22 otsaila 23, 2011\nOso ogi borobila ta polita ta seguru nago, oso goxua ere bai.\nJakobarentzat eta jakin nahi dutenentzat hemen duzue>\n2006an argitaratu zuten posterra, arto irinari buruzko informazioa argitzeko.\nNik oso interesgarria deritzot.\n12:48 otsaila 23, 2011\nBerriz ere Galtzagirretarren lana txalotzeko modukoa…\n16:18 otsaila 23, 2011\nZe dotorie ogixe Juantxo, eskerrik asko zure lanak erakustearren eta ondino egiten ausartzen ez banaz be, esperantzatxoak piztuta jarraitzen dau neregan. Zuei esker asko ikasi dot, eta jarraitzeko asmotan irakurriko zaittuet hemen.\nMosuek eta segi holan, lan edarra egiten dozue eta.\n18:16 otsaila 23, 2011\nBorobila, polita eta goxoa ere 😉\nJoe, informazioa mundiala, oso polita.\n18:20 otsaila 23, 2011\nEz laga esperantza amatatzen e? 🙂 laster Mallabitik pasako gara eta.\nMosuek zutzat ere.\n22:58 martxoa 8, 2011\nMaisu a zelako itxura, museokoa….rediosss\n11:52 martxoa 9, 2011\nMuseokoa ez dakit baina, avatar-ekoa bai 😉\nNere postekin loturak: Okinaren portzentaia. |


Robert Glazerren artikuluak Martech Zone |\nArtikuluak Robert Glazer\nKidetutako industria ñabardura da. Jokalari, geruza eta zati mugikor ugari daude. Ñabardura horietako batzuk dira afiliatuen eredua bakarra eta baliotsua bihurtzen dutenak, hala nola konpentsazioa emaitzekin lotzea, badira hain desiragarriak ez diren beste batzuk. Are gehiago, enpresa batek ezagutzen ez baditu, marka kaltetzeko arriskua dutela. Enpresek afiliatutako programa batek duen aukera eta inbertsioaren etekina aprobetxatu ahal izateko


EUScience fiction - etzi.pm\nbitakora — 2015-10-09\nEuskal zinemagintzak egundaino utzitako uztan Zientzia fikzioak ez du beste herrialde batzuetan duen presentzia lortu. Horren arrazoiak aztertzen hasita hainbat gauza entzun eta irakurri ditut. Gehienak euskaldunon izaerari lotuak. Baina ni topiko batekin geratuko naiz “Errealitateak fikzioa gainditzen du” (hemen zientzia fikzioa ere aisaz).\nIzan ere, egunero ikusi eta entzuten ditugunekin normala da gure sortzaileek humoretik zein istorio sakon errealistetatik jotzea. Hori behar baita herri honetan; eguneroko errealitateari aurre egiteko humorea eta ETBk bere lehen katean falta duen sakontasuna. Edukian, mezuan, izaeran.\nHemengo gidoilariek ez dituzte Stargate pelikula eta serieko ate galaktikoen ordezkoak imajinatzen, parlamentuko ate birakariekin aski delako ziur aski. Espazioko poliziarik ere ez dago gure filmetan, Europak 1000 biztanleko gomendatzen duen polizia tasa ia ia laukoizten dugulako akaso; edo ez dagoelako Arantza Quirogak aurkeztutako plana Madrilgo PPk baino azkarrago desagerraraziko duen laser izpirik. Eta abiadura aipatuta; AHT-a izango dugu ziur aski Star Trekeko espaziontziari gehien gerturatzen zaion diseinua, beno, Hiriko-ren kotxea ere ez zebilen urruti. Gure zulo beltzak administrazioan daude eta planeta beraien menpe hartu nahi duten alienak politikagintzan ikusten ditugu.\nBaliteke, zorakeri hau bukatzean, gidoilariek egunerokotasunean emozio falta nabaritzea. Orduan iritsiko zaizkigu akaso “Ziber aizkolari baten kronikak”, “Izar, izarretako neska” edo Olentzerok “Olef Tzaro” alter egoa sortu eta oparien ordez espazioko munstroen artean “justizia” banatzen dueneko seriea. Bitartean, Loreak edo Amama bezalako maisulanekin gozatzen jarraituko dugu.


Albistea | EHBildu | EH Bilduk 1.200 euroko gutxieneko soldatak eskatu ditu Hego Euskal Herriko errealitate sozioekonomikora egokitzeko\nEH Bildu | 2020-01-23 11:15:00\nEuskal erakundeen burujabetza handitzeko eta herritarren bizi baldintzak hobetzeko bidean, legegintzaldiko lehen egitasmoak aurkeztu ditu Euskal Herria Bildu Talde Parlamentarioak Kongresuan. Guztira, hiru legez besteko proposamen erregistratu ditu bost diputatuz osatutako taldeak, aurrerapen sozialak eta azken hamarkadan galdutako eskubideak berreskuratzea begiz jota. Lehenik eta behin, Hego Euskal Herrian 1.200 euroko gutxieneko soldata —urtean 14 ordainsarirekin— ezartzea proposatu du ezkerreko indar subiranistak Kongresuan, Euskal Herriko Eskubide Sozialen Gutunak urtarrilaren 30eko greba orokorrera begira eginiko aldarrikapenekin bat eginda.\nHorretarako, PSOEk 2010ean eta PPk 2012an martxan jarritako lan erreformak atzera botatzeari ezinbestekoa deritzo EH Bilduk: “Langileek galdutako eskubideak berreskuratzea baldin bada helburua, nahitaezkoa da biak bertan behera uztea”. EH Bilduren iritziz, aurten gutxieneko soldata 950 eurora igotzeko Espainiako Gobernuak, patronalak eta sindikatuek berriki adostutako akordioa “motz” geratzen da, ez baita nahikoa euskal herritarrei lan baldintza eta bizi proiektu duinak ziurtatzeko.\nGutxieneko soldata, hortaz, tokian tokiko errealitate sozioekonomikora, bizi-mailara eta eredu produktibora egokitzea nahi du indar subiranistak, sindikatuen eta eragileen eskariei bide emanda. Lan harremanak eta negoziazio kolektiboa lehenetsiko dituen eredu propio bat abian jartzea ahalbidetuko luke horrek, Euskal Herriko gehiengo sindikalak aspalditik eskatzen duen bezala. “Prekaritateari aurre egitea, lan baldintzak hobetzea eta bizi proiektu duin eta egonkorrak garatzea lagun dezake soldatak igotzea”, azaldu du Euskal Herria Bildu Talde Parlamentarioak.\n1.080 euroko gutxieneko pentsioak\nBigarren egitasmoaren bitartez, 1.080 €-ko gutxieneko pentsioak bermatzea eta pentsiodunen aldarrikapenei bide ematea nahi du EH Bilduk. Horretarako, pentsiodunen bizi baldintzak okertu dituzten erreformak atzera botatzea eta Gizarte Segurantzari lotutako eskumen guztiak euskal erakundeetara transferitzea presazkotzat jo du, 1979an onartutako Gernikako Estatutuak hala jasotzen duela gogoratuz. Neurri horien eskutik, pobreziaren muga baino txikiagoa den pentsiorik ez onartzeko konpromisoa hartu du koalizio abertzaleak, Europako Eskubide Sozialen Gutunari jarraiki.\nBide horretan, Euskal Herriko gehiengo sozial, politiko eta sindikalaren urteotako aldarrikapen nagusiei erantzuna eman die EH Bilduk. Indar subiranistaren aburuz, Espainiako Gobernu berriak iragarritako %0,9ko pentsioen igoera ez da nahikoa pentsiodunen bizi baldintzak duintzeko: “Hasiera baino ez da, lehen pausoa urteotako murrizketak bertan behera uzteko. Ez ditu eskubideak zabaltzen, galdutakoak berreskuratzen baizik”.\nAldi berean, gaur-gaurkoz eskualdatzeko falta diren Gernikako Estatutuko 36 eskumenen eta Nafarroako Foru Hobekuntzako 25 eskumenen transferentzia lehenbailehen eta osotasunean egitea nahitaezkoa da EH Bildurentzat. Transferentziak sei hilabetean gauzatzea proposatu du. Eskumenez eztabaidatzeko Eusko Jaurlaritzak eta Espainiako Gobernuak osatutako Batzorde Mistoan aurrerapauso nabarmenik eman ez dela ikusita eta adostutako egutegia garaiz betetzeko borondate politikorik egon ez dela ikusi ondoren, EH Bilduk ezkortasunez begiratzen dio PSOEk eta EAJk falta diren eskumenak transferitzeko egin duten enegarren akordioari. Koalizio abertzaleak salatu du Espainiako Gobernuek behin eta berriz urratu dituztela konpromiso horiek, hitzartutakoa bete gabe, eta deitoragarria iruditzen zaio gobernuen borondate falta; 40 urte eta 37 urte igaro dira, hurrenez hurren, Gernikako Estatutua eta Nafarroako Foru Hobekuntza onartu zituztenetik.\nEgoera horri buelta emateko eta eskumenen korapiloa askatzeko, legez besteko proposamen bat aurkeztu du EH Bilduk, Espainiako Gobernuari eskatuz bizkortu dezala prozedura, duela 40 urte adostutakoa irmo bete dezala y ahalik eta azkarren sar ditzala egutegian Gizarte Segurantzari eta Espetxeen kudeaketari dagozkion eskumen guztiak, “lehentasunezkoak” direla iritzita. Azken lau hamarkadotako menpekotasun egoera baztertu eta berdinetik berdinerako harremana eraikitzeko garaia dela uste du EH Bilduk.


Europako funtsak batera gobernatzea proposatu zaio Pedro Sánchezi – Ekonomiaren KZ\nNext Generation EU programaren Europako funtsen eskutik iritsiko diren diruak kudeatzen parte hartzea da orain Eusko Jaurlaritzaren eta Espainiako Gobernuaren arteko borrokaren muina. Iñigo Urkullu lehendakaria buru duen Exekutiboak baliabide horien kudeaketan parte hartzeko eskatu dio Sanchezi, “Zenbateko handiagoa lortzeko hobea izango litzatekeelako”.\nEusko Jaurlaritzako Ekonomia eta Ogasun arduradun nagusiak, Pedro Azpiazuk, Lakuatik egindako gobernantza proposamena bere gain hartzeko eskatu zion atzo Espainiako Gobernuari; izan ere, sailburuaren arabera, “Hobea” da Europako funts gehiago lortzeko.\nEuskadi Irratian egindako elkarrizketa batean, Azpiazu Arantxa Tapia kabinete-kideak baino haratago joan zen; izan ere, egun batzuk lehenago adierazi zuen Eusko Jaurlaritza leihatila hutsa zela funts horien ondorioetarako, ez baitzuen erabakitzeko ahalmenik, eta euskal presentzia eskatu zuen laguntza horien baterako gobernantzan.\nPedro Azpiazuk, Europako Batzordeak iragarri ondoren prest dagoela uztaila eta iraila bitartean lehen ordainketa ekonomikoak egiteko, betiere estatu kideek ordurako “eginbeharrak” egin badituzte – Espainiako Estatuaren kasuan, pentsio-sistema, lan-merkatua, fiskalitatea eta prestakuntza erreformatzeko eskatzen zaio –, uste baitzuen “dirua lehenago” iritsiko zela.\nNolanahi ere, Eusko Jaurlaritzako Ekonomia eta Ogasun sailburuak argi utzi zuen Europako dirua “ongi etorria izango dela iristen denean”, baina berretsi zuen Lakuako Gobernuak lanean jarraituko duela Euskadirentzat finantza baliabideak lortzeko, “Zenbat eta lehenago eta zenbat eta gehiago, orduan eta hobeto”, eta Espainiako Gobernuarekin duen harremana “zuzena, nahiko estua eta egunerokoa” dela.\nHori bai, Eusko Jaurlaritzaren ohiko ildotik, Azpiazuk berriro kritikatu zuen Madrilek Europako funtsei buruz “ezer esan ez izana”, nahiz eta “Europak bere erregelamenduan esaten duen estatuek autonomia erkidegoei edo eskualdeei kasu egin behar dietela”, eta deitoratu zuen Euskadik ez duela “hasieratik” parte hartu Espainiako Estatuak Europan aurkeztuko duen programaren diseinuan, ekonomia eraldatzeko ekonomia eraldatzeko helburua duten funtsak eskuratzeko.\n“Gu gure proiektuak egiten ari gara Europatik dirua lortzeko, eta hori Espainiaren bidez egiten da. Ez gaude ados gauzak nola hasi diren jakitearekin, baina haiekin lan egin nahi dugu baliabideak lehenbailehen eta zenbat eta gehiago, orduan eta hobeto lortzeko. Egunero hitz egiten dugu haiekin, beren moduak alda ditzaten, uste baitugu gobernantza partekatuaren proposamena hobea dela baliabideak lortzeko. Ea zer kasu egiten diguten. Kasu egiten badigute, denontzat izango da hobea “, adierazi du Ekonomia eta Ogasun sailburuak.\nEz, zergak igotzera\nEusko Jaurlaritzako Ekonomia eta Ogasun sailburua bat etorri zen Nadia Calviño Espainiako ministroarekin, eta esan zuen aurtengoa ez dela “zergak igotzeko urtea”, baizik eta “zor publikoa erabiliz” kobidearen ondorioei aurre egiteko unea dela.\nBeste gauza bat da “etorkizunean zergak nolakoak izango diren pentsatzea”, eta dagoeneko “hausnartzen” ari dira.\n← Zalantzak Europako burtsetan, Wall Streeteen gorakadak egon arren\nTubacexeko langileen martxa Legebiltzarrera heldu da →


Ruper Ordorika - PostData - Part 2\nRuper Ordorika - Page 2\nRuper Ordorikak Adarra Saria jasoko du Victoria Eugeniako kontzertu berezian\nRuper Ordorikak ekainaren 21ean, arratsaldeko 19:00etan, kontzertu berezi bezain ahaztezin bat eskainiko du Donostiako Victoria Eugenia Antzokian.\nKontzertua Donostiako Udalak Ruperri bere ibilbidearengatik eta euskal kulturari eta musikari egindako ekarpenarengatik emango dion Adarra Sariaren ekitaldiaren barruan eskainiko da.\nVictoria Eugeniako emanaldi hau berezia izango da benetan. Ruperrek, lehen diskotik 2014an ateratako Lurrean etzanda diskora iritsi arte, bere ibilbide luzea osatu duten abestien aukeraketa zaindua egingo du.\nRuperrekin batera, musikari hauek arituko dira; Leo Abrahams (gitarra eta prozesadoreak), Arkaitz Miner (gitarra, mandolina eta biolina), Hasier Oleaga (bateria) eta Fernando Lutxo Neira (baxua). (Irakurri +)\nJosé Antonio Echeniquek, Jon Eskisabelek eta Agurtzane Aizpuruk osatutako aholkularitza batzordeak arrazoi hauek hartu ditu kontutan, besteak beste: “Ruper Ordorikak bere estiloaren berezko modernotasunari eta proposamen musikalari ibilbide luze eta emankorra gehitzen dizkio. Ibilbide horretan, Ruperrek, Euskal Herriko abangoardiako artistekin ez ezik, beste jatorri eta tradizio batzuetako lehen mailako artistekin ere grabatu eta partekatu ditu proiektuak. Ohikoa da Ruperrek jazzeko eta rock garaikideko artista amerikarrekin elkarlanak egitea eta diskoak ekoiztea. Era berean, Ruper Ordorikak euskal kantutegiaren zati garrantzitsu bat berreskuratu eta eguneratu du, bai bere izenean eta bai kolektiboki partaide izan den proiektuen bitartez.” (Irakurri +)\n| Oskar Alegria\nDionisio Cañasen poema batetik hartu du Ruper Ordorikak disko berriaren izenburua, Lurrean etzanda. Bizitzak eskaintzen dituen gauza ederrez gozatzeko –adiskidetasuna, maitasuna, natura…– eta haren ifrentzuarekin –gizaki ororen zalantzak, ikarak…– elkarbizitzen jakiteko gonbita dira Ordorikaren kantuak.\nArreta deitu dit azken hiru diskoen izenburuek naturako erreferentziak dituztela (haizea, hodeiak, lurra). Horrek, eta hirurek nolabait gordetzen duten batasun tematikoak, trilogia bat osatzen dutela pentsatzera eraman dezake.\nEz da nire asmorik izan, ez daukat horrelako ahalmen taktikorik, baina beste aldera esango nizuke baietz, azken urteetan beste esparru batean sartzen ari naiz kantugaietan, eta litekeena da egotea horrelako harreman bat… Polita da esaten duzuna. Niretzat natura da umeak marrazten duen orriaren alde hori, non agertzen den zeru bat, eguzki bat, mendi bat… hori da da gure kantuak bizi diren tokia.\n“Hemen dago, heldu da eguna, pozik izan, heldu da”, dira diskoko lehen hitzak. Aurreko diskoetan bezala, bizitza berri bat hasi duenaren lilura islatzen da kantu askotan, bizitzaren ospakizun neurtu eta sosegatu bat.\nEz da kit nori entzun diodan berriki esaten ezkor izateari utzi egin diola harik eta sasoi hobeak iritsi arte. Nik ere garai hobeetarako utzi dut pesimismoa. Sasoi oso ilunetan ez zait ateratzen horretan sakontzea. Orain badugu aski kezkarik inguruan. Aspaldian ari naiz hain logizistak ez diren testuen atzetik. Eta musikan, berba jakin bati hain lotuak ez diren giroen atzetik. Hitzari doinua gehituz gero halako zoriaz sortzen den hirugarren gune baten bila nabil, barruko gauzak esan ahal izateko. (Irakurri +)\nJainko txiki eta jostalari hura (DVD)\nEutsi goiari izeneko bostgarren honetan, bere formula amaigabea erabiltzen du taldeak, beste behin, eurek bakarrik sortzen dakiten zapore autentikoa lortzeko. Aitor Furunda-ren eta Mikel F. Krutzaga-ren ekoizpenarekin eta laguntzarekin, sekulako lan alai eta, era berean, sentikorra biribildu dute.\nNire bihotzak zure begiak ditu izenburuko 14. disko honetako konposizioetan, hitzez nekez azaldu daitezkeen sentimenduak eta burutazioak azalerazi nahi ditu kantariak: bere barru-barruan hiltzaturik dauden oroitzapenak, bizitzaren gora-behera gazi-gozoak, gizakumearen nondik-norakoa lur honetako pasadizoan, Euskal Herriari eskainitako hats maitekorraz bildurik. (Irakurri +)


EAJk Konstituzionalari men egin arren, eurek galdeketa bultzatzen segituko dutela dio Ziarretak | EA - Eusko Alkartasuna\nHasiera » Galdeketa » EAJk Konstituzionalari men egin arren, eurek galdeketa bultzatzen segituko dutela dio Ziarretak\nEAJk Konstituzionalari men egin arren, eurek galdeketa bultzatzen segituko dutela dio Ziarretak\nArgitaratua honek egina: Prentsa Bulegoa data Abu 9, 2008 honetan: Galdeketa\nZapaterok kontsulta legeari eman dion erantzuna “neurriz kanpokoa, alde bakarrekoa eta ulertzeko zaila” dela iritzi dio EAko presidenteak.\nEAJk esana du Espainiako Auzitegi Konstituzionalak kontsulta legeaz erabakitzen duena onartuko duela. Jeltzaleek jarrera hori hartu arren, EAk galdeketa bultzatzen jarraituko duela ziurtatu du, ordea, Unai Ziarreta alderdi horretako presidenteak. “Horixe da beste alderdiekin ditugun bileretan defendatzen ari garena. Konbentzitu nahi ditugu galketa egin egin behar dela, eta zoritxarrez, EAJk argi utzi zen Konstituzionalaren onartuko dutela, eta horrek esan nahi ez dutela bultza egingo kontsulta egin dadin”, esan du Ziarretak Europa Pressi eman dion elkarrizketa batean. Aitzitik, eurek kontsultaren alde egiten jarraituko dutela ziurtatu du.\nNolanahi ere, kontsulta “tresna” bat dela nabarmendu du Ziarretak, eta garrantzitsua erabakitzeko eskubidea gauzatzea dela. Kontsultaren legearen bidea galaraziz gero, “bide berriak” asmatuko dituztela adierazi du.\nJose Luis Rodriguez Zapatero Espainiako gobernuburuak galdeketaren inguruan hartutako jarrera gogor kritikatu du Ziarretak: “neurriz kanpokoa, alde bakarrekoa eta ulertzeko zaila” dela iritzi dio.